**Halia** (Jawi: ‏هليا‎code: ms is deprecated ‎; nama botani: *Zingiber officinale Roscoe*) merupakan sejenis tumbuhan di mana rizomnya diambil dan selalu digunakan sebagai rempah perasa dalam masakan dan perubatan tradisional. Tanaman ini dipercayai berasal dari Asia Tenggara Maritim dan dipercayai mula diusahakan oleh orang Austronesia selaintemu putih dan lempoyang kemudian merebak penggunaannya ke India, China, Afrika Barat dan Caribbean. Ia termasuk dalam keluarga Zingiberaceae, yang juga termasuk kunyit, pelaga, dan lengkuas. Tumbuhan jahe dikategorikan sebagai tumbuhan kultigen yakni yang tidak hidup liar kerana telah kehilangan kemampuannya tumbuh melalui biji seperti kebanyakan jenis rempah lainnya dan hanya biasa berkembang biak melalui reproduksi vegetatif menggunakan akarnya yang merupakan akibat dari seleksi buatan manusia.

Antara negara yang banyak mengeluarkan halia ialah India, China, Nigeria, Australia dan Thailand. Penanaman halia di Malaysia boleh dikatakan masih diusahakan secara kecil-kecilan sebagai tanaman tunggal atau selingan bersama tanaman saka seperti nanas, pokok getah dan kelapa sawit. 

Halia juga dikenali sebagai *aliah*, *lia* (Dayak), *lahya* (Komering) dan *lahia* (Nias) seturunan kata akar Proto-Austronesia \**laqia*. Nama-nama lain serantau Nusantara: *jahe* dalam bahasa Sunda, *jae* (Jawa), *jhai* (Madura), *jae* (Kangean), *jahi* (Lampung), *sipodeh* (Minangkabau) dan *kinkh* atau *khing-daen* (Thailand).

Kegunaannya sebagai ulam adalah dengan menghiris rizom muda atau dilecek bersama sambal belacan dan dimakan bersertakan nasi. Rasanya sedikit pedas dan lidas. Terdapat tiga jenis yang lazim dijual di pasaran iaitu:

* **Halia gajah/badak**: yang paling disukai di pasaran antarabangsa. Bentuknya besar gemuk dan rasanya tidak terlalu pedas. Isi rimpang berwarna kuning hingga putih.
* **Halia kuning**: yang banyak dipakai sebagai bumbu masakan. Rasa dan aromanya cukup tajam. Ukuran rimpang sedang dengan warna kuning.
* **Halia merah**: mengandungi minyak pati tinggi dan rasa paling pedas, sehingga cocok untuk bahan dasar farmasi dan jamu. Bahkan digunakan pula sebagai pengawet semulajadi di industri makanan kerana bersifat antibakteria membasmi bakteria patogen dan perosak makanan. Ukuran rimpangnya paling kecil dengan kulit warna merah dan serat lebih besar dibandingkan dengan halia biasa.

Ciri-ciri botani
----------------

Herba sederhana besar setinggi 60 hingga 125 sentimeter. 

* Batang: Batang tidak berkayu, tumbuh menegak, berumpun, Rizom yang tumbuh mendatar di dalam tanah bersaiz besar, isi berwarna kuning, kulit berwarna coklat muda, tunas baru berwarna kemerahan.
* Daun: Daun berbentuk bujur dengan hujung menirus, berwarna hijau tua, tepi licin, tangkai daun keluar dari rizom.
* Bunga: Bunga majmuk, sederhana besar, putih kekuningan, jambak bunga jantan dan betina keluar dari celah kelopak daun.

Khasiat
-------

Rizom halia mengandungi air, karbohidrat, serat, kalium, fosforus, kalsium, tenaga, protein, gentian, niasin, asid amino, gingerols, oleoresin, pati minyak, vitamin A, B dan C, lemak, asid organik, minyak meruap seperti zingeron, zinzerol, zingeberal, zingiberin, borneol, seniol dan feladren.[*perlu rujukan*]

Ia dikatakan dapat merawat penyakit banyak angin dalam badan, sakit kepala, sistem pencernaan bermasalah, sakit jantung, muntah, cirit-birit, disentri, asma, sakit perut, reumatisme, pengaliran darah bermasalah, mati pucuk, lemah tenaga batin, keracunan udang, badan kesejukan, sakit pinggang, urat saraf lemah, mabuk kenderaan, batuk kering, kejang, buang air berlendir, dan darah haid berbau hamis.[*perlu rujukan*]

Kegunaan
--------

### Masakan dan makanan dan minuman

Halia digunakan sebagai rempah perasa dalam masakan dalam bentuk halia segar, halia kering dan halia bergula. Halia juga boleh diproses sebagai serbuk halia, halia jeruk dan bahan perasa untuk pelbagai makanan seperti sos dan bakeri.

### Perubatan

Biasanya dalam perubatan halia diambil dalam bentuk minuman halia, halia kering, air rebusan halia atau pati halia. Halia dikatakan dapat membantu menghadamkan makanan, menguatkan tenaga batin, menambahkan air mani dan membuang angin yang terdapat di dalam usus kecil dan usus besar. Ubat-ubatan dari halia juga dikatakan boleh mengawal beberapa penyakit seperti deman, batuk, migrin, sakit gigi, sakit tulang, sengugut dan sesak dada. Halia juga bersifat karminatif, stimulant dan pembunuh kuman jika diambil sebagai ubat.
Penyelidikan yang dibuat oleh penyelidik Universiti Michigan yang diterbitkan di *American Association of Cancer Research* menunjukkan bahawa halia mampu membunuh sel barah.

### Kegunaan lain

Halia boleh diproses untuk pengeluaran minyak dan hasil ekstrak. Bahan aktif dalam ekstrak halia ialah gingerols dan oleoresin. Minyak halia boleh dijadikan bahan perisa minuman buah-buahan, konfeksionari, kosmetik dan ubatan.

Galeri
------

* Halia.Halia.
* 
* Halia mudaHalia muda

Rujukan
-------

1. ↑  "*Zingiber officinale*". *Rangkaian Maklumat Sumber Germplasma (GRIN)*. Perkhidmatan Penyelidikan Pertanian, Jabatan Pertanian Amerika Syarikat. Dicapai pada 10 Disember 2017.
2. ↑  "Ginger, NCCIH Herbs at a Glance". US NCCIH. 1 September 2016. Dicapai pada 2 February 2019.
3. ↑  Ravindran, P.N (2004). "Introduction". Dalam Ravindran, P.N; Babu, K.Nirmal (penyunting). *Ginger The Genus Zingiber*. Boca Raton: CRC Press. m/s. 7. ISBN 9781420023367.
4. 1 2  Dalby, Andrew (2000). *Dangerous Tastes: The Story of Spices* (dalam bahasa Inggeris). Berkeley: University of California Press. m/s. 21. ISBN 978-0-520-23674-5.
5. ↑  "*Curcuma longa* L." Plants of the World Online, Kew Science, Kew Gardens, Royal Botanic Gardens, Kew, England. 2018. Dicapai pada 26 March 2018.
6. 1 2  Bermawie, Nurliani; Purwiiyanti, Susi (2011). "Botani, sistematika dan keragaman kultivar jahe". Dalam Supriadi; Yusron, M; Dono, Wahyuno; Miftahudin; Eflana (penyunting). *JAHE (Zingiber officinale Rosc.)* (PDF). Bogor: Badan Penelitian dan Pengembangan Pertanian. m/s. 1. ISBN 978-979-548-031-0.
7. 1 2  Crawfurd, John (2017). *Sejarah Kepulauan Nusantara: Kajian Budaya, Agama, Politik, Hukum dan Ekonomi*. **1**. Diterjemahkan oleh Zara, Muhammad Yuanda. Yogyakarta: Penerbit Ombak. m/s. 366. ISBN 9786022584698.
8. ↑  Blust, Robert; Trussel, Stephen (2010). "\**laqia*: ginger". *Austronesian Comparative Dictionary*. Max Planck Institute for Evolutionary Anthropology. Dicapai pada 23 November 2022.
9. ↑  Rialita, Tita; Rahayu, Winiati Pudji; Nuraida, Lilis; Nuratama, Budi (2015). "Aktivitas Antimikroba Minyak Esensial Jahe Merah dan Lengkuas Merah terhadap Bakteri Patogen dan Perusak Pangan". *Agritech*. **35** (1): 43–52.
10. ↑  Ginger 'may fight ovarian cancer'

Lihat juga
----------

* Halia bara
* Halia padi

Pautan luar
-----------

* Diarkibkan 2003-10-21 di Wayback Machine
* (Inggeris)

|  |  |
| --- | --- |
| Ikon tunas | Rencana mengenai tumbuhan ini ialah rencana tunas. Anda boleh membantu Wikipedia dengan mengembangkannya. |

* l
* b
* s

|  |  |
| --- | --- |
| Ikon tunas | Rencana makanan ini ialah rencana tunas. Anda boleh membantu Wikipedia dengan mengembangkannya. |

* l
* b
* s